<classify> Mimi naamini Malawi ni wepesi kuliko Nigeria ambao tulitoka nao suluhu hapa Taifa Uwanja, hivyo mchezo wa kesho leo ushindi ni muhimu na tusiposhinda mchezo huu nipo tayari kulaumiwa na mashabiki, alisema Samatta.Pia Samatta alitolea ufafanuzi madai ya kuwa hachezi vyema kuisaidia Taifa Stars na kusema siyo kweli kwamba anacheza vizuri akiwa na timu yake ya TP Mazembe tofauti na akiwa Taifa Stars, bali inatokana na aina ya wachezaji anaocheza nao.Sisemi kuwa Tanzania hakuna vipaji bali hii inatokana na wachezaji ninaocheza nao na unaokutana nao kwa sababu kwenye timu ya taifa tunafanya mazoezi muda mchache kuliko kwenye timu yangu ninayocheza hivyo inasababisha kuonekana sichezi kwa kiwango kile ambacho ninacheza nikiwa na TP Mazembe, alisema Samatta.Samatta ambaye anacheza TP Mazembe ambayo imefuzu fainali za klabu bingwa Afrika amesema ana imani ataibuka kuwa mfungaji bora katika mashindano ya Ligi ya Mabingwa wa Afrika baada ya mpinzani wake timu yake kutolewa.Pia alisema ndoto yake ya kucheza soka Ulaya inakaribia kutimia kwani Desemba mkataba wake na TP Mazembe unamalizika na anaamini hakuna kitakachomzuia kwenda kucheza Ulaya.Mimi nina ndoto ya kucheza Ulaya na sifanyi hivyo kwa sababu ya kipato kwani kama ni kipato nadhani hata TP Mazembe wanalipa vizuri kuliko baadhi ya timu za Ulaya, alisema Samatta.  <topic>: MICHEZO 